Борис Младенов-Young
И таз година, също като лани…

chitanka.info

И таз година, също като лани,

за Коледното дневно тържество

любезно болницата ме покани

отново да празнуваме ведно.

Гласът познат ми поясни оттатък,

че ме очаква целият отдел

и продължи след промеждутък кратък,

че винаги съм там добре дошел.

И докато пред милата дилема

се чудех редно ли е да приема —

не съм ли чужд след тригодишен срок!?

„We miss you all!“[1] — ми рече тя накрая.

От куртоазия го каза, зная,

но ме размекна доводът й строг.

Сидни, Австралия — 2016 г.

[1] We miss you all — На всички ни липсваш. ↑

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.